Ата-анасы қан құюға қарсы болған сәби өліміне қатысты қылмыстық іс қозғалды
DATE: 13:02, 03 Қазан 2023 | GMT +5
TITLE: Ата-анасы қан құюға қарсы болған сәби өліміне қатысты қылмыстық іс қозғалды
URL: https://kaz.inform.kz/news/ata-anasi-kan-kuyuga-karsi-bolgan-sabi-olmne-katisti-kilmistik-s-kozgaldi-7c0b4c/
META: DATE: 13:02, 03 Қазан 2023 | GMT +5
TOTAL WORDS: 130
AUTHOR(S):
TEXT: «Аталған іс сотқа дейінгі тергеудің бірыңғай тізіліміне тіркелді. Қазіргі уақытта баланың қайтыс болу фактісі бойынша қылмыстық іс қозғалды. Қазір тиісті тергеу шаралары жүргізіліп жатыр. Оның нәтижесі бойынша дәрігерлердің де, ата-аналардың да әрекеттеріне баға беріледі», - деді Ішкі істер министрінің бірінші орынбасары Марат Қожаев Үкімет отырысынан кейін өткен баспасөз мәслихатында. Оның айтуынша, оқиғаның мән-жайын анықтау үшін кешенді шара жүргізу қажет. «Бастапқы ақпарат бойынша, атааналар белгілі бір діни ағымда болған, сондықтан олар баласына қан құюға шынымен қарсы болды. Сот-медициналық сараптама тағайындалды. Соның нәтижесінде бала өлімінің себебі, яғни ата-анасының бас тартуы немесе дәрігерлердің әрекеті анықталады. Сондықтан процедуралық әрекеттер одан әрі жүргізілетін сот-медициналық сараптаманың нәтижелерін күтейік», -дейді ол. Айта кетейік, бұған дейін Ақмола облысында атаанасы қан құюға қарсы болған сәби қайтыс болғаны туралы хабарлаған едік. Дәрігерлердің айтуынша, баланың атаанасы медициналық көмекке өте кеш жүгінген
